лице не може да повтори нарушението;
 б)
 ако по време на проверките се установи, че физическо лице или предприятие е използвало по измамен начин или е подправило официален сертификат, компетентният орган взема всички необходими мерки, за да осигури, доколкото това е възможно, физическото лице или предприятието да няма възможност да повтори нарушението. Такива мерки могат да включват отказ за издаване впоследствие на официален сертификат на съответното лице или предприятие.
 Б. Сертификат, посочен в член 69, параграф 2, буква а) от настоящото споразумение
 Здравното удостоверение в сертификата свидетелства за статута на еквивалентност на съответната стока. В здравното удостоверение се посочва съответствието с производствените стандарти на страната износител, признати за еквиваленти от страната вносител.
 В. Официални езици за сертифициране
 1. Внос в Европейския съюз
 За растения, растителни продукти и други продукти:
 Сертификатите се изготвят поне на един език, който е разбираем от сертифициращото длъжностно лице, и поне на един от официалните езици на държавата по местоназначение.
 За животни и животински продукти:
 Здравният сертификат трябва да бъде изготвен поне на един от официалните езици на държавата членка по местоназначение и на един от официалните езици на държавата членка, в която са извършени проверките на вноса, предвидени в член 73 от споразумението.
 2. Внос в Украйна
 Здравният сертификат трябва да бъде изготвен на украински език или на друг език, като в този случай трябва да бъде осигурен превод на украински език.
 ПРИЛОЖЕНИЕ XIII КЪМ ГЛАВА 4
 НЕРЕШЕНИ ВЪПРОСИ
 Страните по споразумението разглеждат всички нерешени въпроси в рамките на Подкомитета по санитарите и фитосанитарните въпроси, посочен в член 74 от настоящото споразумение.
 ПРИЛОЖЕНИЕ XIV КЪМ ГЛАВА 4
 КОМПАРТМЕНТАЛИЗАЦИЯ
 Страните по споразумението поемат ангажимент за допълнително обсъждане на този въпрос с оглед прилагането на принципа за компартментализация.
 ПРИЛОЖЕНИЕ XV КЪМ ГЛАВА 5
 СБЛИЖАВАНЕ НА МИТНИЧЕСКОТО ЗАКОНОДАТЕЛСТВО
 Митнически кодекс на ЕС:
 Регламент (ЕО) No 450/2008 на Европейския парламент и на Съвета от 23 април 2008 г. за създаване на Митнически кодекс на Общността (Модернизиран митнически кодекс).
 График: разпоредбите на посочения по-горе регламент, с изключение на членове 1, 3, 10, член 13, параграф 3, членове 17, 25, 26, 28, 33—34, 39, 55, 69, 70, 77, 78, 93, 106, 133, 146—147, 183—187, се включват в украинското законодателство в срок от три години след влизането в сила на настоящото споразумение в съответствие с таблиците на съответствието, посочени в приложението към Регламент (ЕО) No 450/2008, и с обяснителната бележка, приложена към настоящото споразумение.
 Общ транзит и ЕАД
 —
 Конвенцията от 20 май 1987 г. за опростяване на формалностите при търговията със стоки
 —
 Конвенцията от 20 май 1987 г. за общ транзитен режим, така както е преработена
 График: разпоредбите на посочените конвенции се включват в украинското законодателство в срок от 1 година след влизането в сила на настоящото споразумение.
 Митнически освобождавания
 Регламент (ЕО) No 1186/2009 на Съвета от 16 ноември 2009 г. за установяване на система на Общността за митнически освобождавания
 График: дялове I и II от посочения регламент, в съответствие с договореното между страните по споразумението, се включват в украинското законодателство не по-късно от три години след влизането в сила